Ο **Γιώργος «Τζωρτζ» Στρουμπουλόπουλος** (*αγγλικά: George Stroumboulopoulos, πλήρες όνομα: George Mark Paul Stroumboulopoulos, γενν. στις 16 Απριλίου 1972*) είναι ελληνο-καναδός παρουσιαστής και δημοσιογράφος.

Βιογραφικά στοιχεία
-------------------

### Πρώτα χρόνια

Γεννήθηκε στο Οντάριο του Καναδά από Έλληνα Αιγυπτιώτη πατέρα, από την Αλεξάνδρεια της Αιγύπτου και Ουκρανή μητέρα. Ξεκίνησε ως ραδιοφωνικός παρουσιαστής για να ασχοληθεί αργότερα με την τηλεόραση σε ραδιοφωνικούς σταθμούς της Κέλοουνα της Βρετανικής Κολομβίας και στο Τορόντο. Αργότερα, η μουσική ραδιοφωνική του εκπομπή *"The Strombo Show"* που είχε τη μορφή τοκ σόου, μεταδιδόταν ταυτόχρονα στο CFRB του Τορόντο και στο CJAD του Μόντρεαλ, και αναμεταδίδοταν και σε άλλες πόλεις του Καναδά. Έγινε γνωστός στην τηλεόραση με την παρουσίαση τηλεοπτικών εκπομπών στο μουσικό κανάλι *MuchMusic*.

### Στο CBC και στο CNN

Σήμερα είναι παρουσιαστής στον δημόσιο καναδικό τηλεοπτικό οργανισμό CBC. Στην τηλεοπτική εκπομπή του, που αρχικά με τον τίτλο *"The Hour"* και έπειτα μετονομάστηκε στον 7ο κύκλο με τον κανονικό του ονοματεπώνυμο *"George Stroumboulopoulos Tonight"*, έχουν φιλοξενηθεί γνωστά ονόματα της τηλεόρασης, του θεάτρου και του κινηματογράφου, προσωπικότητες της πολιτικής και της κοινωνίας. Από τον Ιούλιο του 2013, παρουσιάζει τη δική του εκπομπή στο CNN με τίτλο *"Stroumboulopoulos"* με διάρκεια μιας ώρας και με αντικείμενο παραπλήσιο με αυτό που είχε και στο CBC, όπου κάθε Παρασκευή σε τηλεοπτικό στούντιο του Λος Άντζελες θα παίρνει συνεντεύξεις από διάφορες προσωπικότητες.

### Κοινωνικό έργο

Έπειτα από τις καταστροφικές πλημμύρες στο Πακιστάν το 2010, επισκέφτηκε τις πληγείσες περιοχές έπειτα από συνεννόηση με το Παγκόσμιο Πρόγραμμα Σίτισης (WFP) των Ηνωμένων Εθνών και ζήτησε από τους Καναδούς πολίτες να συνδράμουν στην ανακούφιση των κατοίκων των περιοχών αυτών. Αργότερα το 2011, ονομάστηκε πρέσβης του Παγκοσμίου Προγράμματος Σίτισης.

Παραπομπές
----------

1. ↑  «Ελληνας παρουσιαστής χαρακτηρίζεται ως ο Αλιάγας του Καναδά». Star Channel. 16 Φεβρουαρίου 2012. Αρχειοθετήθηκε από το πρωτότυπο στις 2012-05-03.. Ανακτήθηκε στις 13 Σεπτεμβρίου 2013.
2. ↑  «Ο Καναδός Λάρι Κινγκ είναι Έλληνας». iefimerida.gr. 4 Ιουνίου 2012.. Ανακτήθηκε στις 13 Σεπτεμβρίου 2013.
3. ↑  «George Stroumboulopoulos - Summary» (στα Αγγλικά). TV.com. Αρχειοθετήθηκε από το πρωτότυπο στις 3 Ιουνίου 2008. Ανακτήθηκε στις 14 Σεπτεμβρίου 2013.
4. ↑  «CBC News - Arts - George Stroumboulopoulos departs MuchMusic - November 12, 2004» (στα Αγγλικά). CBC. 12 Νοεμβρίου 2004. Αρχειοθετήθηκε από το πρωτότυπο στις 2007-03-26.. Ανακτήθηκε στις 14 Σεπτεμβρίου 2013.
5. 1 2  Χρήστος Ξανθάκης (30 Ιουνίου 2013). *Strombo, ο Ελληνας...*. Ελευθεροτυπία.. Ανακτήθηκε στις 13 Σεπτεμβρίου 2013.
6. ↑  «Strombo comes to CNN» (στα Αγγλικά). CNN. Αρχειοθετήθηκε από το πρωτότυπο στις 11 Σεπτεμβρίου 2013. Ανακτήθηκε στις 10 Ιουνίου 2013.
7. ↑  «CBC's George Stroumboulopoulos to host CNN show» (στα Αγγλικά). *CBCNews*. 13 Σεπτεμβρίου 2013.. Ανακτήθηκε στις 13 Απριλίου 2013.
8. ↑  «Πρέσβης ενάντια στην Πείνα ο Στρουμπουλόπουλος». ikypros.com. 17 Μαρτίου 2011.. Ανακτήθηκε στις 13 Σεπτεμβρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιώργος Στρουμπουλόπουλος** |

* Επίσημη ιστοσελίδα, στο τηλεοπτικό οργανισμό CBC
* Επίσημη ιστοσελίδα, στο τηλεοπτικό οργανισμό CNN
* Γιώργος Στρουμπουλόπουλος στην IMDb
* Γιώργος Στρουμπουλόπουλος, επίσημος λογαριασμός στο Facebook.
* Γιώργος Στρουμπουλόπουλος, επίσημος λογαριασμός στο Twitter.